Mal for informasjonsbrev til foresatte

Kjære foresatte 
I løpet av (***) vil elevene i (***) få undervisning om seksuelle overgrep. 
Vi bruker filmer og undervisningsmateriell fra Redd Barna i undervisningen.

Gjennom denne undervisningen vil elevene få mer kunnskap om:
· Hva et seksuelle overgrep er/kan være
· At det aldri er barns skyld om de utsettes for overgrep
· At overgrep og krenkelser også kan skje mellom jevnaldrende
· Hvordan man kan få hjelp om man utsettes for seksuelle overgrep

Kunnskap om seksualitet og grenser bidrar til å forebygge overgrep. Det gjør elevene i stand til å sette grenser for seg selv, og til å gjenkjenne andres grenser. Barn som har fått undervisning eller annen informasjon om vold og overgrep, har en bedre forståelse av at dette er feil, og har lettere for å fortelle om sine opplevelser enn barn som ikke har fått denne kunnskapen.

Det er også i tråd med læreplanens kompetansemål i blant annet samfunnsfag, og FNS barnekonvensjon om rett til beskyttelse. 

Seksuelle overgrep mot og mellom barn og unge er et alvorlig samfunnsproblem som skjer oftere og nærmere enn vi tror. En av fire ungdommer forteller at de har vært utsatt for seksuelle overgrep eller seksuelle krenkelser i løpet av oppveksten. De fleste overgrepene ble begått av en jevnaldrende, men også noen barn utsettes for seksuelle overgrep av en voksen i eller utenfor familien.[footnoteRef:1] [1:  2023 Nova rapport nr. 11/23 Vold og overgrep mot barn og unge Omfang og utviklingstrekk 2007–2023] 


Mange voksne unngår å snakke med barn om vold og seksuelle overgrep. Det kan være fordi de er usikre på hvordan de skal gjøre det, eller frykter at det er et skremmende tema for barn. Dette gjør at barn ikke får nødvendig kunnskap om hva et overgrep er. God informasjon fra voksne om seksualitet og seksuelle overgrep gjør ikke at barn føler seg redde, det gjør at de føler seg trygge. 

Vi gir ikke beskjed på forhånd om nøyaktig hvilken dag undervisningen gjennomføres. Dette er for å unngå at noen elever holdes hjemme eller velger å være hjemme denne dagen, men også for å unngå mistenkeliggjøring ved fravær den aktuelle dagen.

Dere foresatte kan gjerne se filmene og undervisningsmateriellet fra Redd Barna, med råd om hvordan man kan snakke med barn om temaet. Filmene og veiledningsheftet finner dere her: https://www.reddbarna.no/jegerher/verktoy/undervisning-til-barn-og-unge 

Med vennlig hilsen

………………………………………………………………………………………
